Държавен вестник, бр. 99, 2010 г., стр. 100

СТР.  100	
Д Ъ Р Ж А В Е Н  В Е С Т Н И К 	
БРОЙ  99
(2) Играчките по ал. 1 не могат да се из­
ползват от деца на възраст под 36 месеца и 
върху тях е нанесено предупреждение съгласно 
т. 1 от приложение № 2.
Чл. 59. (1) В случаите по чл. 56 и 57 гранич­
ните стойности на миграция от играчките или 
техните компоненти не трябва да надвишават 
стойностите съгласно приложение № 8. 
(2) Когато играчките или техните компо­
ненти са с функция, форма, обем, маса или 
достъпност, които при употребата им съгласно 
предназначението по чл. 25 изключват всякаква 
възможност за смучене, близане, поглъщане или 
продължителен контакт с кожата, разпоредбата 
на ал. 1 не се прилага.
Раздел IV
Електрически характеристики
Чл. 60. (1) Играчките не трябва да се захран­
ват от източник на електричество с номинално 
напрежение, превишаващо 24 волта постоян­
нотоково (DC) или еквивалентното променли­
вотоково (AC), и техните достъпни части да 
не са подложени на напрежение 24 волта DC 
и еквивалентното АС.
(2) Вътрешното напрежение на играчката 
не трябва да надвишава 24 волта DC или 
еквивалентното AC напрежение, освен ако е 
гарантирано, че съществуващата комбинация 
от напрежение и ток не води до какъвто и да 
е риск или поражение от електрически ток, 
дори ако играчката е счупена.
Чл. 61. Частите от играчки, които са свързани 
към или могат да влязат в контакт с източник 
на електрозахранване, който може да причини 
поражение от електрически ток, трябва заедно 
с кабелите или другите електропроводници да 
са достатъчно добре изолирани и механично 
защитени, за да се предотврати риск от пора­
жение от електрически ток.
Чл. 62. Електрическите играчки се проек­
тират и произвеждат така, че да не съществува 
риск от изгаряне при допир при достигане на 
максимална температура на директно достъп­
ните им повърхности. 
Чл. 63. Играчките се проектират и произ­
веждат така, че да осигуряват защита срещу 
електрическа опасност, произтичаща от източ­
ник на електрическа енергия при предвидими 
условия на грешка. 
Чл. 64. Електрическите играчки се проек­
тират и произвеждат така, че да осигуряват 
адекватна защита срещу опасност от пожар. 
Чл. 65. (1) Електрическите играчки се про­
ектират и произвеждат така, че създадените от 
тях електрически, магнитни и електромагнитни 
полета и други лъчения да са ограничени до 
необходимото за функционирането на играчката.
(2) Играчките по ал. 1 трябва да отговарят 
на Наредбата за съществените изисквания и 
оценяване на съответствието за електромагнитна 
съвместимост, приета с Постановление № 76 
на Министерския съвет от 2007 г. (ДВ, бр. 32 
от 2007 г.), като се отчитат общопризнатите 
норми на техническия прогрес. 
Чл. 66. Играчките със система за електронно 
управление се проектират и произвеждат така, 
че играчката да функционира безопасно при 
нарушаване функционирането на електронна­
та система поради повреда в нея или поради 
външно въздействие. 
Чл. 67. Играчките се проектират и произ­
веждат така, че да не създават опасности или 
рискове от нараняване на очите или кожата под 
въздействието на лазерни, емитиращи светлина 
диоди или какъвто и да е друг тип лъчение. 
Раздел V
Хигиена
Чл. 68. Играчките се проектират и произвеж­
дат така, че да съответстват на изискванията за 
хигиена и чистота, с цел да се избегне всякакъв 
риск от инфекции, болести или заразяване. 
Чл. 69. (1) Играчките, предназначени за 
употреба от деца на възраст под 36 месеца, се 
проектират и произвеждат така, че да могат да 
се почистват. Играчките трябва да изпълняват 
изискванията за безопасност и след почист­
ването им в съответствие с инструкциите на 
производителя.
(2) Текстилните играчки по ал. 1 трябва да 
могат да се перат, освен ако съдържат механи­
зъм, който може да бъде повреден при изпиране. 
Раздел VI
Радиоактивност
Чл. 70. Играчките трябва да отговарят на 
приложимите мерки, приети в съответствие с 
глава III от Договора за създаване на Евро­
пейската общност за атомна енергия. 
Ч А С Т  Т Р Е Т А
ОЦЕНЯВАНЕ И УДОСТОВЕРЯВАНЕ НА 
СЪОТВЕТСТВИЕТО
Г л а в а  п ъ р в а
ПРОЦЕДУРИ ЗА ОЦЕНЯВАНЕ НА СЪОТ­
ВЕТСТВИЕТО
Чл. 71. Преди да пусне играчка на пазара, 
производителят извършва анализ на потенци­
алния източник на увреждане от химически, 
физически, механични, електрически, хигиенни, 
възпламеними и радиоактивни свойства и ха­
рактеристики на играчката, както и оценка на 
потенциалната възможност потребителят да бъде 
изложен на такива източници на увреждане.
Чл. 72. Преди да пусне играчка на пазара, 
производителят прилага процедурите по чл. 73 
или 74, за да оцени съответствието на играчката 
със съществените изисквания по част втора.
Чл. 73. Производителят изпълнява процеду­
рата „Вътрешен производствен контрол – модул 
А“ съгласно приложение № 3, когато прилага